《送郑复初赴白沙蔡宅馆》
元代·成廷圭

翠竹白沙江上春，主人应喜得西宾。邻翁送子去就学，野老引西来拜人。

夜几看书红蜡短，晓盘供馔白鱼新。边尘不到沧州上，我欲相从一问津。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。